184 C. PLIN1I HIST. NAT. LIB. XVI. 



De visco faciendo. 



XCIV. Viscum confit ex acinis qui colliguntur mes- 

 sium tempore immaturi : nam si accessere imbres , am- 

 plitudine quidem augentur, visco vero marcescunt. Sic- 

 cantur deinde , et aridi tunduntur , ac conditi in aqua 

 putrescunt duodenis fere diebus. Unumque hoc rerum 

 putrescendo gratiam invenit : inde in profluente, rursus 

 malleo tusi , amissis corticibus , interiore carne lentes- 

 cunt. Hoc est viscum pennis avium tactu ligandis , oleo 

 subactum, quum libeat insidias moliri. 



De visco historiaca. 



XCV. Non est omittenda in ea re et Galliarum ad- 

 miratio. Nihil habent Druidae(ita suos appellant magos) 

 visco , et arbore , in qua gignatur (si modo sit robur), 

 sacratius. Jam per se roborum eligunt lucos , nec ulla 

 sacra sine ea fronde conficiunt, ut indeappellati quoque 

 interpretatione Graeca possint Druidae videri. Enimvero 



